Možné vedľajšie účinky norethisteronu
Dobrý deň, prosím Vás chcem sa spýtať či môže liek norethisteron na oddialenie menštruácie spôsobiť počas užívania a aj po užívaní lieku bolesť zadnej časti hlavy ? Nakoľko mám už vyše týždňa bolesť zadnej časti hlavy a ešte som sa s tým nestretla, tak hľadám príčinu bolesti... ďakujem za odpoveď
Dobrý deň.
Ďakujeme za Vašu otázku.
Bolesti hlavy patria medzi vedľajšie účinky lieku Norethisteron. O výskyte akýchkoľvek vedľajších účinkov je potrebné upovedomiť taktiež predpisujúceho lekára. Vzhľadom na dlhý polčas eliminácie niektorých metabolitov noretisteronu, môžu vedľajšie účinky pretrvávať aj dva týždne po doužívaní lieku. Pokiaľ by bolesť neustupovala, bola výrazne obmedzujúca alebo sa zhoršovala, odporúčam podstúpiť lekárske vyšetrenie.
Prajem pekný zvyšok dňa.
S pozdravom
Mgr. Barbora Bičanovská